OpenLLM-France/wikimedia huggingface dataset:
# Ampul·la hepatopancreàtica

L'ampul·la hepatopancreática, o ampul·la de Vater, està formada per la unió del conducte pancreàtic i el colèdoc o conducte biliar comú. L'ampul·la fa protrusió al duodè formant la carúncula major o papil·la de Vater.
L'ampul·la de Vater és una fita important, a mig camí en la segona part del duodè, marcant la transició anatòmica de l'intestí anterior amb l'intestí mitjà (i per tant, el punt on el tronc celíac deixa d'irrigar l'intestí i l'artèria mesentèrica superior se'n fa càrrec). El nom és pel metge alemany Abraham Vater.
Viccionari
# Sikirevci

Sikirevci és una vil·la i un municipi situat al Comtat de Brod-Posavina (Croàcia). El municipi consta de dos pobles: Sikirevci i Jaruge.

## Història

El nom Sikrevci es menciona per primera vegada el 1540 com un bon lloc per travessar el riu Sava. El segon cop en què ens trobem aquest nom data del 1579, en època de domini de l'Imperi Otomà, quan es parla de la vil·la de Sikirevci, que consistia en 31 cases i els seus respectius propietaris. Després de l'alliberament de la vil·la del control turc, el poble es va restablir com un Grenz militar. Des de mitjans del segle xviii el poble va ser reformat i reurbanitzat, passant a convertir-se en la seu de la 5a Companyia del regiment Brod. Durant la Visita Canònica del 1748, a la vil·la hi havia 41 cases amb 298 adults i 100 infants. La major part de la població eren soldats (Grenzers) i/o civils.
A partir del cens del 1698, s'ha establert que els noms natius de la vil·la són els següents: Jarić, Rakitić, Nikolić, Galović, Živić, Lučić, Marković, Benaković, Dimšić i Dorić. En el del 1725 n'apareixen de nous: Bašlinović, Radovanović, Šarčević, Zečević, Bilokapić, Čivić, Tursun.
La primera menció a la parròquia catòlica de Sikirevci la trobem el 1670, quan el Bisbe Matej Belinić va oficiar-ne la confirmació allí mateix. Després de l'alliberament de la regió, la parròquia es va afegir a la parròquia de Velika Kopanica. La primera església de maons es va construir el 1776; abans només hi havia una petita capella amb un campanar. La parròquia de Sikirevci es va restablir el 1789, i l'església actual data del 1848.
El municipi de Sikirevci es va establir, primer, com una oficina administrativa el 1873, després d'abolir-se i desmilitaritzar-se la Frontera Militar. Amb posterioritat a la Guerra de la independència croata, es va restablir la municipalitat de Sikirevci, sortint de la de Slavonski Šamac.

## Població

Segons el cens del 2001, hi ha una població de 2.707 al municipi, vivint en dos pobles:
* Sikirevci 1.969
* Jaruge 738

### Composició ètnica

* Croats: 2,688
* Serbis: 7
* Rutens: 1
* altres i desconeguts: 11

## Referències

* «Population contingents, by towns/municipalities, Census 2001: County of Slavonski Brod-Posavina». Croatian Bureau of Statistics. [Consulta: 23 novembre 2010].
# Zephyrhills

Zephyrhills és una població dels Estats Units a l'estat de Florida. Segons el cens del 2000 tenia 10.833 habitants.

## Demografia

Segons el cens del 2000, Zephyrhills tenia 10.833 habitants, 4.944 habitatges, i 2.986 famílies. La densitat de població era de 667,1 habitants/km².
Dels 4.944 habitatges en un 20,5% hi vivien nens de menys de 18 anys, en un 46,5% hi vivien parelles casades, en un 10,5% dones solteres, i en un 39,6% no eren unitats familiars. En el 34,3% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,63.
Per edats la població es repartia de la següent manera: un 18,1% tenia menys de 18 anys, un 6,5% entre 18 i 24, un 21,2% entre 25 i 44, un 21,4% de 45 a 60 i un 32,8% 65 anys o més.
L'edat mediana era de 49 anys. Per cada 100 dones de 18 o més anys hi havia 79,4 homes.
La renda mediana per habitatge era de 27.548 $ i la renda mediana per família de 33.502 $. Els homes tenien una renda mediana de 29.375 $ mentre que les dones 21.648 $. La renda per capita de la població era de 18.047 $. Entorn del 9,3% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Zephyrhills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Zephyrhills». American Fact Finder. Oficina del Cens dels Estats Units, 12-01-2010.
# Arthur O'Hara Wood

Arthur Holroyd O'Hara Wood (Melbourne, Austràlia, 10 de gener de 1890 − Saint-Quentin, França, 6 d'octubre de 1918) fou un jugador de tennis australià. El seu germà petit Pat O'Hara Wood també fou tennista i ambdós van guanyar Australasian Championships.
A causa de l'esclat de la Primera Guerra Mundial, O'Hara va entrar al Royal Flying Corps i va servir a França i Anglaterra. Va dirigir l'esquadró 46 de la Royal Air Force. Una altra aeronau es va estavellar contra la seva mentre realitzava una ronda sobre Saint-Quentin. Les ferides van ser molt greus i va morir mentre era hospitalitzat, va ser enterrat al cementiri militar de Bray-sur-Somme.

## Torneigs de Grand Slam
### Individual: 1 (1−0)

| Resultat | Núm. | Any | Campionat | Oponent | Marcador |
| Guanyador | 1. | 1914 | Australasian Championships | Gerald Patterson | 6−4, 6−3, 5−7, 6−1 |

### Dobles masculins: 1 (0−1)

| Resultat | Núm. | Any | Campionat | Parella | Oponents | Marcador |
| Finalista | 1. | 1914 | Australasian Championships | Rodney Heath | Ashley Campbell Gerald Patterson | 5−7, 6−3, 3−6, 6−3 |

## Referències

* ↑ «Arthur O'Hara Wood» (en anglès). DB4Tennis.com. Arxivat de l'original el 2019-06-08. [Consulta: 19 novembre 2020].
* ↑ «Arthur O'Hara Wood» (en anglès). FindAGrave.com. [Consulta: 19 novembre 2020].

## Enllaços externs

* Arthur O'Hara Wood a l'ATP (anglès)
# Stamford Hill

Stamford Hill és un barri de Londres, ubicat al districte de Hackney. El barri es troba entre Stoke Newington (al sud) i Tottenham (al nord). Stamford Hill té una gran comunitat de jueus hassídics. Aquesta població dona al barri un aire particular: els jueus ultraortodoxos hassídics i els haredim es vesteixen amb roba fosca, amb els cabells llargs i porten unes prendes de roba tradicionals anomenades tzitzit. A Stamford Hill, hi ha moltes botigues de queviures kosher. No obstant això, el barri continua sent molt multicultural (com la resta de Hackney).
# Vauxtin

Vauxtin és un municipi francès situat al departament de l'Aisne i a la regió dels Alts de França. L'any 2007 tenia 49 habitants.

## Demografia
### Població

El 2007 la població de fet de Vauxtin era de 49 persones. Hi havia 16 famílies de les quals 12 eren parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 17 eren l'habitatge principal de la família, 6 eren segones residències i 2 estaven desocupats. Tots els 24 habitatges eren cases. Dels 17 habitatges principals, 14 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 2 tenien dues cambres, 2 en tenien tres, 6 en tenien quatre i 8 en tenien cinc o més. 13 habitatges disposaven pel capbaix d'una plaça de pàrquing. A 6 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vauxtin el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 8 | 35 a 39 | 4 |
| 0 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 8 |
| 8 | 5 a 9 | 4 |
| 8 | 0 a 4 | 0 |

## Economia

El 2007 la població en edat de treballar era de 37 persones, 18 eren actives i 19 eren inactives. De les 18 persones actives 16 estaven ocupades (9 homes i 7 dones) i 2 estaven aturades (2 homes). De les 19 persones inactives 7 estaven jubilades, 4 estaven estudiant i 8 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa financera.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Vauxtin a l'INSEE.
* Évolution et structure de la population Fitxa amb el detall de dades de Vauxtin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Witsenia

Witsenia és un gènere de plantes atípic, ja que inclou plantes arbustives i llenyoses dins d'una família que generalment conté plantes herbàcies com són les iridàcies, va ser descrit per primera vegada com un gènere el 1782. Només hi ha una espècie coneguda, Witsenia maura, endèmica a la Província del Cap, a l'oest de Sud-àfrica.
El nom del gènere és un homenatge al mecenes de la botànica Nicolaas Witsen. És impossible que Witsen ajudés a finançar les exploracions de Carl Peter Thunberg a Sud-àfrica i Japó.

## Sinonímia

* Antholyza maura L., Mant. Pl. 2: 175 (1771).
* Ixia disticha Lam., Encycl. 3: 333 (1789), nom. superfl.
* Witsenia tomentosa Salisb., Trans. Hort. Soc. London 1: 312 (1812), nom. nud.

## Referències

* ↑ Kew World Checklist of Selected Plant Families
* ↑ Germishuizen, G. & Meyer, N.L. (editors) (2003). Plants of Southern Africa: an annotated checklist. Strelitzia 14.: i-vi, 1-1231. National Botanical Institute, Pretoria.
* ↑ Manning, John; Goldblatt, Peter The Iris Family: Natural History & Classification. Portland, Oregon: Timber Press, 2008, p. 110–112. ISBN 0-88192-897-6.
* ↑ «Witsenia». Royal Botanic Gardens, Kew: World Checklist of Selected Plant Families. [Consulta: 23 març 2010].
* Peter Goldblatt & Fay Anderson. The Woody Iridaceae: Nivenia, Klattia, and Witsenia. Systematics, Biology, & Evolution. Timber Press, 1993
* Some observations about woody Irids by Martin Grantham

## Enllaços externs

* Witsenia a Pacificbulbsociety
# Sigered de Kent

Sigered va ser rei de Kent juntament amb Eadberht II en una data imprecisa, probablement després d'Eardwulf. En aquesta època Kent va ser un regne controlat per Mèrcia, encara que continuaven havent persones amb el títol reial. Segons l'historiador Highes, estava emparentat amb Sigeberht de Wessex.
Només se'n conserven dues cartes de donacions amb el seu nom, una de les quals datada en el 762 i amb la signatura d'Eadberht II com a testimoni.

## Referències

* ↑ Hughes, 2007, p. 238.
* ↑ «Scriptum 32». Anglo-Saxons.net. [Consulta: 18 juny 2017].
* ↑ «Scriptum 33». Anglo-Saxons.net. [Consulta: 18 juny 2017].

## Bibliografia

* Hughes, David. The British Chronicles, Volum 1. Heritage Books, 2007.
* Kelly, S E. Anglo-Saxon Charters, 4. Oxford: British Academy, 1995.
* Sawyer. Anglo-Saxon Charters, 2. Oxford: British Academy, 1968.
* Sherley-Price, Leo; Latham, R.E.. Ecclesiastical History of the English People (Beda). Londres: Penguin, 1991. ISBN 0-14-044565-X.
* Yorke, Barbara. Kings and Kingdoms in Early Anglo-Saxon England. Seaby, 1990. ISBN 1-85264-027-8.
# Zwijndrecht (Països Baixos)

Zwijndrecht és un municipi de la província d'Holanda Meridional, al sud dels Països Baixos. L'1 de gener del 2021 tenia 44.775 habitants repartits sobre una superfície de 22,77 km² (dels quals 2,39 km² corresponen a aigua). Limita al nord amb Barendrecht, Ridderkerk i Hendrik-Ido-Ambacht, a l'est amb Papendrecht i al sud amb Binnenmaas i Dordrecht.

## Centres de població

Heerjansdam i Kleine-Lindt.

## Ajuntament

Eleccions municipals :
| Partit | 1998 | 2002 | 2006 |
| PvdA | 7 | 6 | 9 |
| CDA | 6 | 8 | 6 |
| VVD | 6 | 4 | 4 |
| SGP/ChristenUnie | 4 | 4 | 4 |
| Algemeen Belang Zwijndr. | - | - | 3 |
| GroenLinks | 2 | 2 | 2 |
| D66 | 2 | 2 | 1 |
| LPF | - | 3 | - |
| Total | 27 | 29 | 29 |
| Participació | 59,2% | 51,2% | 55,3% |

## Agermanaments

* Zwijndrecht (Bèlgica)
* Poprad
* Norderstedt

## Referències

* ↑ «Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 26 febrer 2023].

## Enllaços externs

* www.zwijndrecht.nl
# Arthur Okun

Arthur Okun (anglès: Arthur Melvin Okun) (Jersey City, 28 de novembre de 1928 - Washington DC, 23 de març de 1980) va ser un economista nord-americà. Va exercir com a president del Consell d'Assessors Econòmics entre 1968 i 1969. Abans de servir al CEA, va ser professor a la Universitat Yale i, després, va ser becari a la Institució Brookings de Washington, DC. El 1968 va ser elegit membre de l'Associació Americana d'Estadística.
Okun és conegut en particular per promulgar la llei d'Okun, una relació observada que estableix que per cada 1% d'augment de la taxa d'atur, el PIB d'un país serà aproximadament un 2,5% addicional inferior al seu PIB potencial. També se'l coneix com el creador de l'índex de misèria i l'analogia de la pèrdua de pes mort de la fiscalitat amb una galleda amb fuites. Va morir el 23 de març de 1980 d'un infart.
Okun es va graduar al Columbia College l'any 1949 amb l'Albert Asher Green Memorial Prize per al màxim GPA. Va passar a obtenir un doctorat en economia a Columbia el 1956 abans d'ensenyar a la Universitat Yale.

## Obres

* Equality and Efficiency: The Big Tradeoff (Washington, DC: Brookings Institution, 1975)
* Prices and Quantities: A Macroeconomic Analysis, vegeu aquí (1981) ISBN 0-8157-6480-4

## Vegeu també

* Llei d'Okun

## Referències

* ↑ View/Search Fellows of the ASA Arxivat 2016-06-16 a Wayback Machine., accessed 2016-08-20.
* ↑ Okun, Arthur M. (1975), Equality and Efficiency: The Big Tradeoff. Washington, D.C.: Brookings Institution, 1975, pp. 91–92.
* ↑ Arthur Okun Dies, Economic Adviser to Johnson, accessed 2020-08-14.
* ↑ (en anglès) , 31-05-1949.
* ↑ «Arthur M. Okun | American economist | Britannica» (en anglès). www.britannica.com. [Consulta: 26 abril 2023].

## Enllaços externs

* Brookings Inst Bio i Obit
# Southampton (desambiguació)

* No s'ha de confondre amb South Hampton.
«Southampton» té aquests significats:
* Southampton, ciutat del sud d'Anglaterra.
* Illa Southampton, illa àrtica del Canadà a l'entrada de la badia de Hudson.
* Southampton (Massachusetts)
* Southampton (Nova York)
* Southampton Football Club, club de futbol anglès de la ciutat de Southampton.
* Southampton Dock, cançó del grup britànic Pink Floyd.
* Complot de Southampton, conspiració del 1415 contra el rei Enric V d'Anglaterra.
# Sinobatis melanosoma

Sinobatis melanosoma és una espècie de peix de la família dels raids i de l'ordre dels raïformes.

## Morfologia

* Els mascles poden assolir 59 cm de longitud total.

## Hàbitat

És un peix marí i d'aigües profundes que viu entre 500-1.100 m de fondària.

## Distribució geogràfica

Es troba a l'oceà Pacífic nord-occidental.

## Observacions

És inofensiu per als humans.

## Referències

* ↑ Hulley, P. A., 1973. Interrelationships within the Anacanthobatidae (Chondrichthyes, Rajoidea), with a description of the lectotype of Anacanthobatis marmoratus (von Bonde & Swart, 1923). Ann. S. Afr. Mus. v. 62 (pt 4): 131-158.
* ↑ BioLib (anglès)
* ↑ Chan, W. L., 1965. A new anacanthobatid skate of the genus Springeria from the South China Sea. Jpn. J. Ichthyol. v. 13 (núms. 1/3): 40-45.
* 1 2 3 4 FishBase (anglès)
* ↑ Compagno, L.J.V., 1999. Anacanthobatidae: legskates. p. 1462-1466. A: K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 3. Batoid fishes, chimaeras and bony fishes. Part 1 (Elopidae to Linophrynidae).
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Last, P.R. i B. Séret, 2008. Three new legskates of the genus Sinobatis (Rajoidei: Anacanthobatidae) from the Indo-West Pacific. Zootaxa 1671:33-58.
* ↑ Last, P.R. i L.J.V. Compagno, 1997. Anacanthobatidae. Legskates. A: K.E. Carpenter i V. Niem (eds.) FAO Identification Guide for Fishery Purposes. The Western Central Pacific.
* ↑ Ni, I.-H. i K.-Y. Kwok, 1999 Marine fish fauna in Hong Kong waters. Zool. Stud. 38(2):130-152.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Shen, S.C. (ed.), 1993. Fishes of Taiwan. Department of Zoology, National Taiwan University, Taipei. 960 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fritzsch, B. i P. Moller, 1995. A history of electroreception. p. 39-55. A: P. Moller (ed.) Electric fishes: history and behavior. Fish and Fisheries Series 17. Chapman & Hall, Londres.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Yavapaiïta

La yavapaiïta és un mineral de la classe dels sulfats, que pertany i dona nom al grup de la yavapaiïta. Rep el nom dels "yavapai", els primers que van habitar l'àrea on es va trobar el mineral.

## Característiques

La yavapaiïta és un sulfat de fórmula química KFe(SO₄)₂. Cristal·litza en el sistema monoclínic. Els cristalls, de fins a 0,6 mil·límetres, són lleugerament allargats al llarg de [010], i mostren escàs desenvolupament {001}, {101}, {100}, {201} i {110}; normalment granular equidimensional. La seva duresa a l'escala de Mohs es troba entre 2,5 i 3.
Segons la classificació de Nickel-Strunz, la yavapaiïta pertany a «07.AC - Sulfats (selenats, etc.) sense anions addicionals, sense H₂O, amb cations de mida mitjana i grans» juntament amb els següents minerals: vanthoffita, piracmonita, efremovita, langbeinita, manganolangbeinita, eldfellita, godovikovita, sabieïta, thenardita, metathenardita i aftitalita.

## Formació i jaciments

Es troba formada sota condicions fumarolítiques. Sol trobar-se associada a altres minerals com: voltaïta, sofre i jarosita. Va ser descoberta l'any 1959 a la mina United Verde, a Jerome, Black Hills, Comtat de Yavapai (Arizona, Estats Units).

## Referències

* ↑ «Yavapaiite» (en anglès). Mindat. [Consulta: 10 juliol 2016].
* 1 2 «Yavapaiite» (en anglès). Handbook of Mineralogy. [Consulta: 10 juliol 2016].
# Sigeres

Sigeres és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 90 | 84 | 76 | 76 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Óscar Sielva i Moreno

Óscar Sielva i Moreno (Olot, 6 d'agost de 1991) és un futbolista català que juga com a centrecampista a la SD Huesca.
Degut a la seva vàlua professional, va ser cridat a les files del primer equip del RCD Espanyol en la pretemporada 2008-2009. El seu primer partit oficial va ser a la primera jornada de lliga del mateix any, contra el Reial Valladolid. Sielva va sortir al terreny de joc quan mancaven 9 minuts pel final del partit al substituir Iván de la Peña.
Ha estat lesionat de la clavícula després d'una entrada per darrere quan disputava la classificació de l'europeu amb la selecció sub-19, i s'haurà d'estar un mes de baixa pel que fa a la lesió.

## Carrera internacional

Sielva va ser titular i un jugador que va jugar un rol vital en el triomf de la selecció espanyola sub-17 que va guanyar el Campionat d'Europa sub-17 de 2008, a Turquia.

## Palmarès

Espanya Sub-17
* Campionat d'Europa sub-17: 2008

## Referències

* 1 2
* 1 2 Saffer, Paul. «Stupendous Spain win sub-17 crown». UEFA, 16-05-2008. Arxivat de l'original el 30 de juny 2012. [Consulta: 29 gener 2016].

## Enllaços externs

* Óscar Sielva i Moreno a BDFutbol
* Óscar Sielva i Moreno a La Preferente (castellà)
* Óscar Sielva i Moreno, Fitxa a Soccerway
# Baccaurea ramiflora

El raïm de Birmània o Mafai (Baccaurea ramiflora, família: Phyllanthaceae) és un arbre perennifoli de creixement lent que proporciona un fruit tropical. L'arbre fa fins a 25 m d'alt.
Es troba a Àsia tropical i es cultiva especialment a Índia i Malàisia.
El fruit es pot menjar cru, cuit o se'n pot fer una beguda alcohòlica fermentada. Com a planta medicianl es fa servir per al tractament de la pell.
El fruit és oval de color groguenc, rosat o porpra o vermell, fa 2.5-3.5 cm de diàmetre, és glabre, amb de 2-4 llavors gorsses vermelles o porpres amb un aril blanc.
# And Just Like That...

And Just Like That... és una sèrie estatunidenca produïda per a plataformes de contingut de pagament. Ambientada 11 anys després dels esdeveniments de la pel·lícula Sex and the City 2, la sèrie és protagonitzada per Sarah Jessica Parker, Cynthia Nixon, Kristin Davis, Mario Cantone, David Eigenberg, Willie Garson, Evan Handler, i Chris Noth, amb tots els papers repetits de la sèrie original, i Sara Ramirez i Sarita Choudhury com a nous personatges.
El desenvolupament de la sèrie va començar el desembre de 2020, després de la cancel·lació d'una tercera adaptació cinematogràfica. Va rebre una comanda directa a la sèrie el gener de 2021 per HBO Max. Al llarg del 2021 es van fer anuncis de càsting i el rodatge va començar el juliol del 2021 a la ciutat de Nova York.
And Just Like That... es va estrenar a HBO Max el 9 de desembre de 2021, amb crítiques diverses. El final de temporada es va estrenar el 3 de febrer de 2022. Originalment anunciada com una minisèrie, la sèrie es va renovar per a una segona temporada el març de 2022.

## Referències

* ↑ And Just Like That... a Internet Movie Database (anglès)
* ↑ «Sarah Jessica Parker Confirms There Will Be No ‘Sex and the City 3’» (en anglès). extratv.com, 28-09-2017 [Consulta: 23 desembre 2022].
* ↑ Goldberg, Lesley «‘Sex and the City’ Officially Revived at HBO Max» (en anglès). The Hollywood Reporter, 10-01-2021 [Consulta: 23 desembre 2022].
* ↑ Towers, Andrea «Sarah Jessica Parker marks start of production on Sex and the City reboot with nostalgic photo» (en anglès). EW.com, 12-06-2021 [Consulta: 23 desembre 2022].
* ↑ Swift, Andy «HBO Max's Sex and the City Revival, And Just Like That, Sets December Premiere Date — Watch New Teaser» (en anglès). TVline.com, 12-11-2021 [Consulta: 23 desembre 2022].
* ↑ Cordero, Rosy «‘And Just Like That…’ Renewed For Season 2 At HBO Max» (en anglès). Deadline, 22-03-2022 [Consulta: 23 desembre 2022].